als_Latn dik_Latn sag_Latn
Klubet elitare të vendit tonë vazhdojnë përgatitjet intensive për pjesën e dytë të garave që nisin në muajin mars.
Disa nga klubet tona, ato që qëndrojnë më mirë ekonomikisht, kanë zgjedhur që një fazë të përgatitjeve ta zhvillojnë në Bregdetin shqiptar.
Hotel “Bonita” në Durrës duket se është hoteli që ofron akomodim më të mirë për disa nga klubet e Kosovës.
Besa e Pejës, Ferronikeli, Kosova e Vushtrrisë, janë vetëm disa nga klubet e Superligës që kanë zgjedhur hotel “Bonita”.
Agjencia e Lajmeve KosovaPress fundjavën që lamë pas, ishte “mysafirë” i Besës, Ferronikelit dhe Kosovës së Vushtrrisë.
Në mesditën e së shtunës, Skuadra pejane dhe kampionia vjeshtore, Ferronikeli, pasi kishin zhvilluar ndeshjen kontrolluese, e të cilën e fitojë Besa, futbollistët e të dy ekipeve u kthyen në hotel “Bonita” për kohën e drekës.
Trajneri i Besës, Arbnor Morina, është shprehur i kënaqur me punën që po bëhet në Durrës. Ai tha se qëllimi i skuadrës së tij që të zhvillohen sa më shumë ndeshje kontrolluese në mënyrë që të shihet nga afër forma e secilit lojtarë.
“Prej ditës së hënë jemi në Durrës në përgatitje, ku qëllimi ynë është që të zhvillojmë sa më tepër ndeshje kontrolluese dhe te kemi sa më tepër seanca stervitore tekniko-taktike për arsye se veç kemi arritur në atë fazën të shpejtësisë dhe eksplozitetit, do të thotë punën aerobe e kemi kryer në Pejë, dhe për ketë kohë kemi zhvilluar dy ndeshje dhe kemi bërë disa stërvitje në fushën artificiale në stadiumin e Besës së Kavajës dhe në plan kemi edhe dy takime tjera. E luajtëm një lojë me Ferronikelin dhe ishte një lojë mjaft e fortë, sepse Ferronikeli është një ekip shumë i mirë, e ka dëshmuar edhe gjatë kampionatit, por nuk ka qenë më rëndësi rezultati, por më rëndësi ka qenë që t’i shohim lëvizjet e lojtarëve, pasimet, kombinimet të cilat i kemi stërvitur gjatë terë kohës. Mendoj se kemi bërë sene të mira dhe sigurisht se ato duhet të përmirësohen”, ka thënë Morina.
Tekniku prishtinas, i cili në këtë edicion po drejton skuadrën pejanë, ka folur edhe për synimet e Besës. Morina thotë se imperativ i tij është që të stabilizohet loja e skuadrës pejanë. Ai thotë se Besa nuk heq dorë nga gara për titull të kampionit, por sipas tij, skuadra nuk ka presion nga krerët e klubit që më çdo kusht të fitohet titulli.
“Nga momenti kur kam ardhur në Pejë, imperativ ka qenë ta stabilizojmë lojën e Besës dhe klubin në mënyrën më të mirë për arsye se skuadra kishte oscilime, por kemi bërë një seri mjaft të mirë dhe ne duhet të vazhdojmë më këtë stabilitet të ekipit dhe inkurpurimin e të rinjve në ekipin e parë. Momentalisht kemi shtatë juniorë të cilët janë duke u stërvitur me ne, dhe kemi edhe disa titullar që kanë moshën 18 vjeçare, do të thotë një bazë e mirë për të ardhmen e Besës. Ne nuk heqim dorë prej këtyre gjerave për arsye se me sistemin e trepikëshit me një lojë mund të shkosh lartë, dhe më ra poshtë, mirëpo, në përgjithësi nuk e kemi presionin nga klubi që duhet ta bëjmë të pamundurën, mirëpo, ne jemi duke punuar në atë drejtim që rastin i cili na jepet ta shfrytëzojmë maksimalisht”, ka theksuar Morina.
Ndërkohë, edhe kapiteni i Besës, Ilir Nallbani, ka thënë se është i kënaqur me përgatitjet që po zhvillohen në Durrës. Ai thotë se është i kënaqur me angazhimin e lojtarëve gjatë stërvitjeve. Nallbani, i cili në të kaluarën ka bërë karrierë edhe në Shqipëri, është i bindur se Besa ka potencial që ta ndjek titullin.
“Përgatitjet po shkojnë mjaft mirë dhe shyqyr zotit edhe kushtet janë shumë të mira si në hotel dhe në fushën stërvitore. Jam i kënaqur me gjithë futbollistët që po japin maksimumin në stërvitje dhe falënderoi edhe shtabin teknik që me punën e palodhshme po bëjnë gjithçka që është e mundur që ne jemi sa më të gatshëm për kampionat. Normalisht se Besa është për titull pavarësisht rezultateve, sepse nuk na ka përcjell edhe fati, e unë jam i kënaqur me punën që po bëhet dhe ekipi i Besës ka ekip shumë cilësor dhe unë këtë e them me gjithë mend, sepse e shoh kualitetin e lojtarëve dhe Besa është për titull, megjithatë, do ta shohim në kampionat dhe shpresoj se do të kemi edhe rezultate shumë më të mira”, ka pohuar Nallbani.
Edhe sulmuesi kryesor i pejanëve, Kastriot Rexha, ka thënë se po punohet mirë në Durrës. Ai thotë se po punohet dy herë në ditë, dhe sipas tij, Besa më kohë do të jetë e gatshme për sfidat pranverore. Ish futbollisti i disa skuadrave elitare të vendit tonë, është i bindur se Besa do të jetë skuadër serioze në garën për titull, edhe pse Rexha mendon se ish klubi i tij, Prishtina, është skuadër favorite në garën për kreun e tabelës.
“Kemi zhvilluar disa lojëra miqësore të cilat po ecin mirë dhe dal nga dal po përgatitemi për fazën e dytë të kampionatit. Po duke marrë parasysh kushtet të cilat po na ofrojnë jemi të kënaqur me punën që jemi duke e bërë, paradite po stërvitemi në lojën tekniko-taktike, ndërsa pasdite po stërvitemi në lojën defensive. Realisht të them kjo Besë mund të jetë në kreun e tabelës, me pak fat mund të jetë në kreun e tabelës dhe me punën që jemi duke e bërë nuk dyshoj se nuk do të jemi në kreun e tabelës. Krahas Besës, skuadra kryesore është Prishtina, duke marrë parasysh fondin e lojtarëve dhe përforcimet që ka bërë, është favoritja kryesor pa dashur të nënçmojë skuadra tjera, por, Prishtina është pretendentja kryesor për titull të kampionit”, ka theksuar Rexha.
Ekspedita pejanë pas pak ditësh do të kthehet në Pejë, për të zhvilluar edhe disa ditë përgatitjet në mënyrë që të jenë të gatshëm në çdo aspekt për fazën e dytë të garave, e që pritet të jenë interesante si në garën për titull e po ashtu edhe në garën për ekzistencë. /KosovaPress/
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn